জমি বিতর্কে রামকৃষ্ণ মিশনের সঙ্গে সংঘাতে জড়ালেন রাজ্যের খাদ্য প্রক্রিয়াকরণ মন্ত্রী কৃষ্ণেন্দু নারায়ণ চৌধুরী। জেলার একমাত্র রামকৃষ্ণ মিশন বিদ্যামন্দিরের সামনে পুর্ত দফতরের জমির উপর দোকান ঘর তৈরির অনুমতি দেওয়াকে কেন্দ্র করে সংঘাতের সূচনা। রামকৃষ্ণ মিশন বিদ্যামন্দিরের প্রধান শিক্ষক মহারাজের অভিযোগ, এরফলে স্কুলের পরিবেশ নষ্ট হবে। এবিষয়ে ইংরেজবাজার থানা এবং মালদার জেলাশাসকের কাছে অভিযোগ জানিয়েছে রামকৃষ্ণ মিশন। এরপর কৃষ্ণেন্দু নারায়ণ চৌধুরীর কাছে আপত্তির কথা জানালেও, মন্ত্রী তাতে কর্ণপাত করেননি বলে দাবি রামকৃষ্ণ মিশনের। এবার মুখ্যমন্ত্রীর দ্বারস্থ হবে বলে ঠিক করেছেন রামকৃষ্ণ মিশনের মহারাজরা।